Zumbul
<s>Zumbul (; ) roda je monokotiledonih skrivenosemenica iz istoimene familije Hyacinthaceae, kao i jedine vrste tog roda, koja prirodno (spontano) raste u predelima jugozapadne Azije, od Male Azije, preko Sirije, Libana, Izraela i Iraka do Irana.</s><s>Postoje supspontane populacije u Dalmaciji i Grčkoj.</s><s>Prirodna staništa zumbula su kamenjari od primorja do visokih planina (2000m n. v.).</s>

<s>Pojedini autori dve vrste srodnog roda Hyacinthella (H. litwonowii i H. transcaspicus) svrstavaju u rod zumbula kao vrste Hyacinthus litwinowii i Hyacinthus transcaspicus, respektivno.</s>

<s>Opis biljke 
Zumbul je višegodišnja zeljasta biljka sa podzemnim stablom u vidu lukovice.</s><s>Visine je do 50cm, sa 4-12 prizemnih listova i jednom cvetnom stabljikom koja nosi grozdastu cvast.</s><s>Broj cvetova u cvasti je do 15 kod samoniklih i supspontanih biljaka, dok se kod gajenih kultivara može videti i po 50 cvetova.</s><s>Cveta tokom proleća, cvetovi su veoma mirisni, plave, ružičaste, žute ili bele boje, hermafroditni.</s><s>Listići perigona su srasli u cev, sa režnjevima koji štrče ili se povijaju te daju zvonast izgled čitavom cvetu.</s><s>Oprašivanje vrše insekti.</s><s>Plod je okrugla lokulicidna čaura.</s><s>Seme je mrko-crno boje, sa belim arilusom.</s><s>Zumbul je mirmekohorna biljka.</s>

<s>Značaj zumbula</s>

<s>U istočnom Sredozemlju zumbul se gaji od davnina, zahvaljujući jakom mirisu cvetova i zahtevanjem malo pažnje pri uzgoju.</s><s>Veći značaj i popularost postiže u 18. veku u Evropi, kada se u Holandiji stvara preko 2000 kultivara i hibrida.</s><s>Preporučene radnje tokom uzgoja  su sađenje lukovica tokom septembra/oktobra, dodavanje veštačkih đubriva tokom cvetanja (najčešće u martu) i uklanjanje svelih stabljika i listova (april-jun) kako bi se više enegije/hrane magaciniralo u lukovice.</s>

<s>Esencijalno ulje zumbula se koristi u parfimeriji .</s><s>Iz cvetova se dobija plava boja.</s><s>Biljni sok stabla može izazvati kontaktni dermatitis, a lukovica je bogata toksinima i otrovna za sisare.</s>

<s>Zumbul u kulturi</s>

<s>Latinsko ime rodu dato je po Hijakintu iz grčke mitologije, a širom prirodnog areala zumbuli imaju veliku ulogu u ljudskoj kulturi i umetnosti.</s><s>Iranci njime ukrašavaju haft sin stolove pri dočeku Persijske nove godine (Norouz).</s><s>Prorok Muhamed je govorio: „da imam dva komada hleba, prodao bih jedan i kupio zumbule, jer oni će mi dušu nahraniti".</s>

<s>Naziv za biljku je u srpski jezik verovatno došao iz turskog ( — zumbul).</s><s>U našoj narodnoj književnosti zumbul je čest motiv — od metafore za lepotu (npr. zumbul devojče, u pesmi Stojanke, bela Vranjanke) do alegorije (pesma Ljubavni rastanak).</s><s>Motiv zumbula je prisutan i u lirici Alekse Šantića (pesme Omar, Behar, Emina) i Đure Jakšića (Na Liparu).</s>

<s>Reference</s>

<s>Spoljašnje veze</s>

<s>Asparagales
Turcizmi</s>

